Pedro Tellechea Erdocia

Pedro Tellechea Erdocia (Etxarri Aranatz,1872-Lazkaomendi,1936). Gipuzkoako mikeleteen kapitain buruzagia izan zen, 1936ko Estatu kolpea eta Gerra Zibila hasi zirenean.

 Testuingurua 
1936eko uztailean abiatu zen altxamendu nazionala edo faxista deiturikoa. Nafarroan hasiera batetik hartu zuten errekete karlistek egoeraren kontrola. Gipuzkoa ordura arteko legalitateari leial mantendu zen, matxinatuen saiakera Donostian neutralizatua izan zelako. Gipuzkoan ordena mantentzeko indar forala ziren mikeleteak, eta haien kapitaina zen Tellechea.

Urte horretako abuztuan errekete karlisten partida bat abiatu zen Etxarri Aranatzetik, Beasain aldea kontrolpean hartzera: Lazkao, Ataun, Zaldibia... Hainbat liskar gertatu ziren inguru haietan. Haietako batean Tellechea kapitaina erahil zuten erreketeko kideek.

 Tellechea fusilatu eta bertan ikusgarri uztea 
Une haietako lekuko bik azaltzen dute nola Tellechea Lazkaomendiko eskola-elkarteko etxearen paretean fusilatu zuten, eta hantxe utzi zuten bere gorputza, ahoan uztai-belarra sartu ziotelarik, gendeak ikus zezan.

 Erreferentziak